stanford-oval/wikipedia huggingface dataset:
הבחירות לכנסת העשרים וארבע
רקע > המצב הפוליטי

שנת 2020 החלה בעיצומה של מערכת בחירות, ובשל כך לא גובש תקציב מדינה. עם הרכבת הממשלה ב-17 במאי 2020 נקבע לבקשת הליכוד בהסכם הקואליציוני בין הליכוד לכחול לבן, שנחתם טרם הקמת הממשלה, כי יועבר תקציב מדינה דו-שנתי לשנים 2020–2021, בתוך שלושה חודשים.
לקראת מועד העברת התקציב דרשו בליכוד להעביר תקציב חד-שנתי, בטענה כי לא ניתן לחזות את השפעות המגפה. המהלך נחשב בעיני כחול לבן כהפרה בוטה של ההסכם הקואליציוני, שכן בכך התאפשר פיזור הכנסת ללא קיום הסכם הרוטציה בין ראש ממשלת ישראל בנימין נתניהו לראש ממשלת ישראל החלופי בני גנץ. בחודש אוגוסט המשבר נפתר באופן זמני, באמצעות "פשרת האוזר". חוק יסוד: הכנסת תוקן בהוראת שעה, כך שנדחה המועד הקבוע בחוק להגשת תקציב המדינה ב-120 יום.
ניסיון של הקואליציה לדחות שוב את המועד האחרון לאישור תקציב המדינה ללא פיזור הכנסת כשל, בשל הצטרפותם של חברי הכנסת מיכל שיר, אסף זמיר, רם שפע ומיקי חיימוביץ' להצבעת האופוזיציה כנגד הצעת החוק ואי הנוכחות של שרן השכל בהצבעה השמית. האירוע כונה "ליל החניונים" עקב שהייתו של חבר הכנסת רם שפע בחניון הכנסת ממש עד רגע ההצבעה עצמו. כתוצאה מכך, הכנסת התפזרה, לראשונה בתולדותיה, משום שתקציב המדינה לא אושר עד למועד האחרון הנקוב בסעיף 36א לחוק יסוד: הכנסת.
רקע > משפט נתניהו

ב-21 בנובמבר 2019 הוגש כתב אישום נגד בנימין נתניהו, בגין שלושה סעיפי אישום, הכוללים עבירה של שוחד ושלוש עברות של מרמה והפרת אמונים. האישומים עסקו בקשרי נתניהו עם בעלי הון שלכאורה כללו מעשים פליליים. המשפט נפתח ב-24 במאי 2020. נתניהו כפר בכל האישומים וטען שמדובר ברדיפה פוליטית. כמה מפלגות שונות פסלו ישיבה בממשלה בראשות נתניהו, בשל מצבו המשפטי ואחרות בשל סיבות נוספות. כשנשאל על השפעה על המשפט באמצעות חקיקה אמר נתניהו שהוא לא עוסק בזה.
רקע > מגפת הקורונה

מגפת הקורונה היא מגפה עולמית של מחלת נגיף קורונה 2019. החלה בדצמבר 2019 והנדבק הראשון בישראל נרשם בפברואר 2020. במהלכה, הוגדרו צעדים שונים והנחיות לטיפול במגפה ובהשלכותיה, כגון סגירת מקומות, צמצום מפגשים, סיוע כלכלי, איתור בידוד וטיפול בנדבקים ובסביבתם, עטית מסכות, שמירת על ריחוק וכו'. ממשלת ישראל השלושים וחמש הוקמה על רקע המגפה.
אחרי דיכוי גל התחלואה הראשון, ומימוש אסטרטגיית היציאה החלה עלייה מחודשת בתחלואה, שהובילה למספר נדבקים גבוה ממוצע של 2000 במהלך יולי-אוגוסט 2020. עליה חדה בספטמבר הובילה לסגר שני בחגי תשרי. במקביל התקיימו מחאות נגד נתניהו וממשלתו על רקע ניהול המשבר ובשל המשך כהונתו של נתניהו הנאשם. בעקבות עלייה נוספת בתחלואה, החליטה הממשלה על סגר שלישי בסוף דצמבר. במקביל החל מבצע חיסון של האוכלוסייה שנמשך במהלך מערכת הבחירות. בתחילתה התמודדה המדינה עם שיאים במדדי התחלואה היומיים שונים, כמו תמותה יומית. השפעת החיסון תלויה בדברים כמו כמות המתחסנים, השפעת מוטציות, ומענה על שאלות כמו האם החיסון מונע הדבקות או רק תחלואה קשה. ב-7 בפברואר הוסרו חלק מהמגבלות, ביניהן מגבלת המרחק. היה עומס בבתי החולים וממדי התחלואה היו גבוהים.
גורמים שהשפיעו על הטיפול במגפה היו אופן קבלת ההחלטות, התשתית במערכת הבריאות, אופן הסיוע ועיתויו, ניהול, אכיפה, הסברה, שיתוף פעולה ציבורי, רכש, איתור ובידוד הנדבקים, התמודדות עם קבוצות לחץ, הטיפול בנכנסים לגבולות המדינה, מאפיינים דמוגרפיים, מאפיני הנגיף והחל מדצמבר 2020 גם נתוני ההתחסנות בישראל.
נכון ל-24 בינואר 2025, מספר המקרים המאומתים הוא 4,824,551. 12,509 נפטרו, 21 במצב קשה, ו-4,798,473 החלימו. חלקם התמודדו עם השפעות ארוכות טווח של הקורונה. במקביל, נכון ל-8 במרץ מספר מתחסנים במנה ראשונה עומד על 4,995,253 ומספר המתחסנים במנה שנייה עומד על 3,859,111.
לוח זמנים

1 בינואר 2021 – פרסום פנקס הבוחרים העדכני.
3–4 בפברואר – מועד הגשת רשימות המועמדים לוועדת הבחירות, ובקשת האותיות הרצויות.
11 בפברואר – מועד אחרון לעתור כדי לפסול רשימה מהתמודדות.
9 במרץ – תחילת שידורי התעמולה בטלוויזיה וברדיו.
11 במרץ – פתיחת ההצבעה בנציגויות ישראל בעולם.
23 במרץ – מועד הבחירות.
31 במרץ – המועד האחרון לפרסום תוצאות הבחירות הסופיות.
ועדת הבחירות

מערכת הבחירות מנוהלת על ידי ועדת הבחירות המרכזית לכנסת, המורכבת מנציגי הסיעות היוצאות של הכנסת העשרים ושלוש בהתאם לגודלן היחסי, ובראשה עומד שופט בית המשפט העליון, עוזי פוגלמן.
הוראות שעה מיוחדות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שונה אופן הדרך בה סיעות הכנסת נטלו הלוואות וכן שונה חוק מיסוי תשלומים בתקופת בחירות.
הוראות שעה מיוחדות > מגפת הקורונה

שלושה שבועות לפני הבחירות, אושר לקיים כינוסי בחירות בהשתתפות עד 300 איש בחלל סגור ו-500 איש בחלל פתוח, בכפוף לכללי התו הירוק.
הצורך בהפחתה בהתקהלות של אנשים בקלפיות גרמה לגידול של 30% במספר הקלפיות, כמו כן צפויות להיפתח קלפיות "הצבע וסע" בהן יוכלו חולי קורונה ומבודדים להצביע, וקלפיות בבתי האבות. וכן, לציוד הקלפי נוספו מטליות חיטוי וציוד מיגון.
בנוסף לכך, שבועיים לפני הבחירות פורסם כי יוסבו כ-50 אוטובוס של חברת אגד לעמדות קלפי, מטרת האוטובוסים היא להקל על העומסים בקלפיות הרגילות.
הסכמי עודפים

חוק הבחירות לכנסת מאפשר חתימה על הסכם עודפים בין שתי רשימות, כאשר המועד האחרון להגישם הוא 12 במרץ 2021.
הסכמי עודפים נחתמו בין:
רשימת ימינה ומפלגת תקווה חדשה.
מפלגת יש עתיד ומפלגת ישראל ביתנו.
רשימת כחול לבן והמפלגה הכלכלית החדשה.
מפלגת הליכוד ורשימת הציונות הדתית.
מפלגת העבודה ומפלגת מרצ.
מפלגת ש"ס ורשימת יהדות התורה.
היערכות המפלגות > הליכוד

| --- | --- |
מחל: م‌ح‌ل
כינוי הרשימה: הליכוד בהנהגת בנימין נתניהו לראשות הממשלה
| --- | --- |
רשימת הליכוד
  בנימין נתניהו  יולי אדלשטיין  ישראל כ"ץ  מירי רגב  יריב לוין  יואב גלנט  ניר ברקת  גילה גמליאל  אבי דיכטר  גלית דיסטל-אטבריאן  חיים כץ  אלי כהן  צחי הנגבי  אופיר אקוניס  יובל שטייניץ  דודי אמסלם  גדי יברקן  אמיר אוחנה  אופיר כץ  אתי עטייה  יואב קיש  דוד ביטן  קרן ברק  שלמה קרעי  מיקי זוהר  אורלי לוי-אבקסיס  קטי שטרית  אופיר סופר  פטין מולא  מאי גולן  טלי פלוסקוב  עוזי דיין 
בראשות המפלגה עומד בנימין נתניהו. ועדת החוקה של הליכוד אישרה כי לא יתקיימו בחירות מקדימות והרשימה שתוגש מטעם המפלגה תהיה זהה לרשימה שהוגשה בבחירות הקודמות, מלבד פורשים ושישה מועמדים מטעמו של יו"ר המפלגה שישוריינו במקומות: 10, 26, 28, 36, 39, 40. בנימוקיו בבקשת השריונים אמר כי ירידה בתחלואת הקורונה תגדיל את כוח המפלגה ל-40 מנדטים, כפי שכוחה גדל בסקרים בתום הגל הראשון. פרשנים ציינו שהוצנעו המתקפות והטענות על מערכות החוק שהיו מעורבות בחקירותיו, ובעוד חברי מפלגה אחדים הובלטו – בייחוד אמיר אוחנה וישראל כ"ץ, אחרים הוצנעו כמעט לחלוטין – בהם שלמה קרעי, מיקי זוהר ודודי אמסלם.
במערכת בחירות זו נתניהו פועל לגיוס קולות מקרב ערביי ישראל, והוא אף שריין מועמד ערבי מטעמו ברשימת הליכוד והיו פניות לרשות הפלסטינית בניסיון להתערב בבחירות ולהשיג תמיכה שקטה ממנה. במהלך קמפיין הליכוד לקהל הערבי, נתניהו שיווק את עצמו בכוניה "אבו יאיר".
במסגרת השריונים שהוקצו לנתניהו, במיקום ה-10 שוריינה העיתונאית גלית דיסטל-אטבריאן. במקום ה-26 שוריינה חברת הכנסת אורלי לוי-אבקסיס. במקום ה-28 שוריין אופיר סופר, נציג מפלגת הציונות הדתית, כחלק מעסקת החבילה שבה התאחדו עוצמה יהודית, מפלגת נעם והאיחוד הלאומי – תקומה. במקום ה-36 שוריין יאיר גבאי. במקום ה-39 שוריין נאיל זועבי ובמקום ה-40 שוריין בוריס אפלצ'יק.
היערכות המפלגות > יש עתיד

| --- | --- |
פה: ف‌ه
כינוי הרשימה: יש עתיד בראשות יאיר לפיד
| --- | --- |
רשימת יש עתיד
  יאיר לפיד  אורנה ברביבאי  מאיר כהן  קארין אלהרר  מירב כהן  יואל רזבוזוב  אלעזר שטרן  מיקי לוי  מירב בן-ארי  רם בן ברק  יואב סגלוביץ  בועז טופורובסקי  עידן רול  יוראי להב-הרצנו  ולדימיר בליאק  רון כץ  נירה שפק  טטיאנה מזרסקי  יסמין פרידמן  ענבר בזק  משה טור-פז  סימון דוידסון 
יאיר לפיד, יו"ר יש עתיד, בוחר את נציגיו ברשימה. השרה לשעבר מירב כהן מכחול לבן וחברת הכנסת לשעבר מטעם כולנו, מירב בן ארי, הודיעו על הצטרפותן למפלגה. עפר שלח, שהיה שותף בכיר במפלגה פרש והקים את מפלגת "תנופה", לאחר שביקש לקיים פריימריז לראשות יש עתיד אך דרישתו לא נענתה. מפלגת תל"ם בראשות משה יעלון שכיהנה בכנסת החולפת בסיעה משותפת עם יש עתיד, יש עתיד – תל"ם, ורצה עימה בבחירות יחד עם רשימת חוסן לישראל בשם כחול לבן, הודיעה על היפרדות מלפיד והתמודדות עצמאית אך פרשה ימים ספורים לפני מועד הגשת הרשימות. עם הגשת הרשימות פורסם כי אורנה ברביבאי שובצה במקום השני, ומאיר כהן במקום השלישי.
היערכות המפלגות > ש"ס

| --- | --- |
שס: ش‌س
כינוי הרשימה: התאחדות הספרדים שומרי תורה תנועתו של מרן הרב עובדיה יוסף זצ"ל
| --- | --- |
רשימת ש"ס
  אריה דרעי  יעקב מרגי  יואב בן-צור  מיכאל מלכיאלי  חיים ביטון  משה ארבל  ינון אזולאי  משה אבוטבול  אוריאל בוסו  יוסי טייב 
בראשות ש"ס עומד אריה דרעי. מועצת חכמי התורה קבעה את הרשימה. חבר הכנסת יצחק כהן הודיע על פרישתו מהחיים הפוליטיים, וחבר הכנסת משולם נהרי לא שובץ ברשימת המפלגה.
היערכות המפלגות > כחול לבן

| --- | --- |
כן: ك‌ن
כינוי הרשימה: כחול לבן בראשות בני גנץ
| --- | --- |
רשימת כחול לבן
  בני גנץ  פנינה תמנו-שטה  חילי טרופר  מיכאל ביטון  אורית פרקש-הכהן  אלון שוסטר  איתן גינזבורג  יעל רון בן משה  מופיד מרעי  רות וסרמן-לנדה  אלון טל  יהודית אוליאל-מלכה 
בני גנץ עומד בראשות המפלגה. ב-27 בדצמבר 2020 עדכן את אסף זמיר ומיקי חיימוביץ' כי הם לא ייכללו ברשימת המפלגה בבחירות, לאור הצבעתם כנגד הצעת החוק שביקשה לדחות בשנית את המועד האחרון לאישור תקציב המדינה ללא פיזור הכנסת. בהמשך פרשו גבי אשכנזי ומיכל קוטלר-וונש. אבי ניסנקורן ועינב קאבלה הצטרפו למפלגת הישראלים, מירב כהן הצטרפה למפלגת יש עתיד, יזהר שי הצטרף למפלגת תל"ם, רם שפע הצטרף למפלגת העבודה, והילה שי-וזאן הצטרפה לתקווה חדשה. עומר ינקלביץ' סירבה להצעתו של גנץ להיות מוצבת במקום ה-4, והחליטה שלא להתמודד בבחירות.
היערכות המפלגות > ימינה

| --- | --- |
ב: ب
כינוי הרשימה: ימינה בראשות נפתלי בנט
| --- | --- |
רשימת ימינה
  נפתלי בנט  איילת שקד  אלון דוידי  מתן כהנא  עמיחי שיקלי  ניר אורבך  אביר קארה  עידית סילמן  שירלי פינטו  שי מימון  יום טוב כלפון  סטלה ויינשטיין  רוני ססובר  אורנה שטרקמן 
מפלגת האיחוד הלאומי – תקומה בראשות בצלאל סמוטריץ' שהייתה שותפה להימין החדש ברשימת ימינה בכנסת ה-23, החליטה להיפרד ולרוץ באופן עצמאי. יו"ר המפלגה, נפתלי בנט, הודיע כי הוא מתמודד לראשות הממשלה, ולא הודיע על תמיכה או התנגדות לישיבה בממשלה בראשות בנימין נתניהו. לפיכך בסקרים ימינה נספרת בנפרד משני הגושים.
לפני הגשת הרשימות הצטרפו לרשימה: אביר קארה, מראשי השולמנים, ששובץ במקום השביעי ברשימה. אלון דוידי, ראש עיריית שדרות מטעם הליכוד, ששובץ במקום השלישי ברשימה, וסטלה ויינשטיין, חברת מועצת העיר אשדוד מטעם ישראל ביתנו, ששובצה במקום ה-12 ברשימה.
ב-3 בפברואר פורסם כי איש החינוך עמיחי שיקלי שובץ במקום החמישי ברשימה, ובעת הגשת הרשימות התפרסם כי ניר אורבך שובץ במקום השישי. אורבך שימש כמזכ"ל מפלגת הבית היהודי, והתמודד בבחירות המקדימות לראשות המפלגה והפסיד לחגית משה, עבר לימינה ושובץ במקום השישי ברשימה.
בסמוך לסיום הגשת הרשימות הבית היהודי הודיעה שלא תתמודד בבחירות, ותתמוך בימינה שתשתמש באות שלה על פתק ההצבעה - ב (קודם לכן בקשה המפלגה את האות י), בתמורה לכך יו"ר המפלגה חגית משה או נציג מפלגת הבית היהודי ימונה לשר האמון על נושאי הליבה של מגזר הציונות הדתית באם תוקם ממשלה בה חברה ימינה.
היערכות המפלגות > יהדות התורה

| --- | --- |
ג: ج
כינוי הרשימה: יהדות התורה והשבת אגודת ישראל – דגל התורה
| --- | --- |
רשימת יהדות התורה
  משה גפני  יעקב ליצמן  אורי מקלב  מאיר פרוש  יעקב אשר  ישראל אייכלר  יצחק פינדרוס  יעקב טסלר  אליהו ברוכי 
ההסכם הפנימי בין שני מרכיבי רשימת יהדות התורה – אגודת ישראל ודגל התורה, נחתם טרם הבחירות לכנסת העשרים ואחת. על פי ההסכם, בראש הרשימה יעמוד יעקב ליצמן, המקומות האי זוגיים ברשימה יהיו בידי אגודת ישראל והזוגיים יהיו בידי דגל התורה. כאשר מידי מערכת בחירות, יתחלפו ראשי המפלגה והמיקומים ברשימה, הזכות הראשונה לבחירת תפקיד בידי מי שאינו עומד בראש הרשימה. בבחירות לכנסת ה-22 וה-23, נטען כי לא נבחרה ממשלה ולכן לא השתנתה הרשימה.
יעקב ליצמן דרש את מימוש ההסכם בבחירות הללו. ליצמן שחשש כי לא יוכל לכהן כשר עקב כתב אישום שהיה צפוי להיות מוגש נגדו בפרשת מלכה לייפר, חשק בתפקיד יו"ר ועדת הכספים. משה גפני שהעדיף להישאר בתפקידו, התנגד למהלך בטענה כי הכנסת לא השלימה את כהונתה. יענקי קנייבסקי, נכדו של הרב קניבסקי, ומוטי פלאי נכדו של הרב אדלשטיין איימו בריצה נפרדת בבחירות. ב-1 בפברואר 2021, הוחלט כי בראש הרשימה יעמוד יו"ר דגל התורה משה גפני, ואף בחירת התפקיד הראשון תהיה בידי ועדת הכספים תישאר בידי גפני.
מאיר פרוש וישראל אייכלר פעלו בחזית משותפת, והציגו 3 דרישות: נציג חסידות בעלזא יוצב ברשימה לפני נציג חסידות ויז'ניץ; הקמת ועדת כספים פנימית; הצבת נציג מחסידות אחרת במקום החמישי במקום נציג חסידות גור. באופן חריג הדרישות הוצגו מעל גבי היומון החרדי המבשר. ב-3 בפברואר העבירה גור את המקום החמישי ברשימת אגודת ישראל (והעשירי ברשימה המאוחדת), לידי צאנז – החסידות הרביעית בגודלה, והאדמו"ר מצאנז החליט כי במקום ישובץ עורך הדין משה שמעון רוט מבני ברק.
על אף התנגדותו של ליצמן, פרוש ואייכלר כפו על מזכיר המועצת לבצע משאל בין חברי המועצת, שישה אדמו"רים דרשו לקיים בוררות בנושאים שבמחלוקת. באותו יום נחתם הסכם לבוררות בין ויזניץ לבעלז. למחרת החליט הבורר, כי המקום השלישי באגודת ישראל (השישי ברשימת המאוחדת) יהיה בידי בעלז ברוטציה, והמיקום הרביעי (השמיני) בידי ויזניץ, ואם הרשימה תקבל 7 מנדטים תתקיים רוטציה בין חברי הכנסת ישראל אייכלר ליעקב טסלר.
היערכות המפלגות > ישראל ביתנו

| --- | --- |
ל: ل
כינוי הרשימה: ישראל ביתנו בראשות אביגדור ליברמן
| --- | --- |
רשימת ישראל ביתנו
  אביגדור ליברמן  עודד פורר  יבגני סובה  אלי אבידר  יוליה מלינובסקי  חמד עמאר  אלכס קושניר  יוסי שיין  לימור מגן-תלם  אלינה ברדץ'-יאלוב  שרון רופא-אופיר  בתיה כהנא דרור 
בראשות המפלגה עומד אביגדור ליברמן והוא קובע את הרשימה לכנסת. למפלגה הצטרף יוסי שיין ששובץ במקום ה-8 ברשימה לכנסת.
היערכות המפלגות > העבודה

| --- | --- |
אמת: أ‌م‌ت
כינוי הרשימה: מפלגת העבודה בראשות מרב מיכאלי
| 0 | 1 | 2 | 3 |
| --- | --- | --- | --- |
הבחירות לראשות מפלגת העבודה 24 בינואר 2021
| מיכאלי | שקד | ביילין |  |
| 77.54% | 19.08% | 2.37% |  |
| ‏7,483 קולות | ‏1,841 קולות | ‏229 קולות |  |
| רשימת העבודה | רשימת העבודה | רשימת העבודה |  |
|   מרב מיכאלי  עמר בר לב  אמילי מואטי  גלעד קריב  אפרת רייטן  רם שפע  אבתיסאם מראענה  נחמן שי  נעמה לזימי  גיל ביילין  |   מרב מיכאלי  עמר בר לב  אמילי מואטי  גלעד קריב  אפרת רייטן  רם שפע  אבתיסאם מראענה  נחמן שי  נעמה לזימי  גיל ביילין  |   מרב מיכאלי  עמר בר לב  אמילי מואטי  גלעד קריב  אפרת רייטן  רם שפע  אבתיסאם מראענה  נחמן שי  נעמה לזימי  גיל ביילין  |  |
עמיר פרץ הודיע על פרישתו מראשות המפלגה ומהחיים הפוליטיים. בתחילה ניסה פרץ להציע את ראשות המפלגה לראש עיריית תל אביב רון חולדאי, לרמטכ"ל לשעבר גדי איזנקוט ולשר המשפטים, אבי ניסנקורן, אך כולם סירבו להצעה. לבסוף, ב-24 בינואר נבחרה מרב מיכאלי לעמוד בראשות המפלגה. אחוז ההצבעה בבחירות המקדימות עמד על 26%. הבחירות להרכב הרשימה התקיימו ב-1 בפברואר, ושיעור ההצבעה בהן היה 40%.
קודם לכן, בחודש נובמבר העביר פרץ החלטה כי הרשימה לכנסת תורכב על ידי ועידת המפלגה ולא באמצעות בחירות מקדימות בקרב חברי המפלגה כפי שהיה נהוג עד כה. בחודש ינואר, שופטת בית המשפט המחוזי בתל אביב, רחל ברקאי, קיבלה את עתירתה של מרב מיכאלי כנגד החלטה זו, וביטלה אותה. לקראת הפריימריז איציק שמולי הודיע כי לא יתמודד במפלגה וכי הוא מחפש מסגרת פוליטית חדשה. מיד לאחר הפריימריז החליטה מיכאלי על פרישת המפלגה מממשלה. בתגובה עמיר פרץ התפטר מהכנסת ופרש מחברותו במפלגה, ושמולי הודיע על עזיבתו את המפלגה, אך לא התפטר מהכנסת ומהממשלה. לאחר בחירתה של מיכאלי, לראשונה מאז הבחירות, החלה המפלגה לעלות בסקרים ולעבור את אחוז החסימה.
היערכות המפלגות > מרצ

| --- | --- |
מרצ: م‌ر‌ص
כינוי הרשימה: מרצ – השמאל של ישראל
| --- | --- |
רשימת מרצ
  ניצן הורוביץ  תמר זנדברג  יאיר גולן  ג'ידא רינאווי זועבי  עיסאווי פריג'  מוסי רז  מיכל רוזין  גבי לסקי  עלי סלאלחה  קטי פיאסצקי-מורג 
ניצן הורוביץ ממשיך לעמוד בראשות מרצ, כחלק מסיכום על ביטול הבחירות המקדימות, וללא התנגדות. הסיכום כלל שריון של נציג נוסף לחברה הערבית בחמישייה הראשונה. ג'ידא רינאווי זועבי, מנכ"לית אגודת הידידים של בית החולים פוריה, שובצה במקום ה-4 במקומו של אילן גילאון שהודיע על פרישתו. במקום החמישי ישובץ חבר הכנסת לשעבר, עיסאווי פריג'. מהרטה ברוך-רון ששובצה במקום ה-10 פרשה מהרשימה במחאה על הליך בחירתה.
היערכות המפלגות > הציונות הדתית

| --- | --- |
ט: ط
כינוי הרשימה: הציונות הדתית בראשות בצלאל סמוטריץ'
| --- | --- |
רשימת הציונות הדתית
  בצלאל סמוטריץ'  מיכל וולדיגר  איתמר בן-גביר  שמחה רוטמן  אורית סטרוק  אבי מעוז  רחל צינקין  איינאו פרדה סנבטו 
בצלאל סמוטריץ', יו"ר מפלגת האיחוד הלאומי, הכריז על ריצה בנפרד ממפלגת הימין החדש ועל הקמת רשימה חדשה בשם הציונות הדתית במטרה לאגד תחתיה את כל מפלגות הציונות הדתית.
ב-3 בפברואר 2021 חתמה המפלגה על הסכם ריצה משותפת עם מפלגות עוצמה יהודית ונעם, כאשר יו"ר עוצמה יהודית איתמר בן גביר מוצב במקום השלישי ויו"ר נעם במקום השישי.
בין המצטרפים מטעם האיחוד הלאומי לרשימה החדשה נמנים עו"ד שמחה רוטמן, מראשי התנועה למשילות ודמוקרטיה, ועו"ד מיכל וולדיגר, יו"ר עמותת בת עמי. מגעי ריצה משותפת התנהלו עם הבית היהודי. המגעים כשלו, והסתיימו בהטחת האשמות הדדיות.
אופיר סופר שובץ על ידי בנימין נתניהו במקום ה-28 ברשימת הליכוד, בתמורה לריצה המשותפת של האיחוד הלאומי, עוצמה יהודית ונעם.
היערכות המפלגות > תקווה חדשה

| --- | --- |
ת: ت
כינוי הרשימה: תקווה חדשה בהנהגת גדעון סער לראשות הממשלה
| --- | --- |
רשימת תקווה חדשה
  גדעון סער  יפעת שאשא-ביטון  זאב אלקין  יועז הנדל  שרן השכל  בנימין זאב בגין  מאיר יצחק הלוי  צבי האוזר  מיכל שיר  הילה שי-וזאן 
ב-8 בדצמבר 2020, פרש גדעון סער מהליכוד והתפטר מהכנסת על מנת להקים מפלגה חדשה בשם "תקווה חדשה". טרם פיזור הכנסת חברו לסער יפעת שאשא-ביטון, יו"ר כולנו, וחברי סיעת דרך ארץ, יועז הנדל וצבי האוזר. לאחר פיזורה של הכנסת הודיעו חברי הליכוד זאב אלקין, מיכל שיר ושרן השכל, על הצטרפותם למפלגתו של סער והתפטרו מהכנסת ומהממשלה. לאחר מכן עזב את הליכוד גם ראש עיריית אילת מאיר יצחק-הלוי, ושובץ במקום השביעי. יו"ר מועצת יש"ע דוד אלחייני תמך במפלגה. זאב בנימין בגין שובץ במקום השישי, וחברת הכנסת הילה שי-וזאן שובצה במקום ה-10.
היערכות המפלגות > הרשימה המשותפת

| --- | --- |
ודעם: و‌ض‌ع‌م
כינוי הרשימה: הרשימה המשותפת (חד"ש, תע"ל, בל"ד)
| --- | --- |
רשימת הרשימה המשותפת
  איימן עודה  אחמד טיבי  סאמי אבו שחאדה  עאידה תומא-סלימאן  אוסאמה סעדי  עופר כסיף  היבה יזבק  יוסף ג'בארין 
חד"ש: מועצת חד"ש השאירה את רשימת המועמדים כפי שהיא מאז הבחירות לכנסת ה-21: איימן עודה, עאידה תומא-סלימאן, עופר כסיף, יוסף ג'בארין וג'אבר עסאקלה.
תע"ל: המועצה המרכזית של תע"ל בחרה בשלושת חברי הכנסת אחמד טיבי למקום ראשון, אוסאמה סעדי מקום שני, וסונדוס סאלח למקום 3. גסאן עבדאללה מהכפר מוקייבלה נבחר למקום 4 והייתם זחאלקה סגן ראש העיר כפר קרע למקום 5.
בל"ד:ב-23 בינואר ניצח סאמי אבו שחאדה את היו"ר המכהן, מטאנס שחאדה, ונבחר לראשות המפלגה. למקומות השני והשלישי נבחרו, בהתאמה, היבה יזבק וג'ומעה אזבארקה.
ב-3 בפברואר הודיעו חד"ש תע"ל ובל"ד כי הגיעו להסכמות על ריצה משותפת ללא רשימת רע"מ.
היערכות המפלגות > רע"מ

| --- | --- |
עם: ع‌م
כינוי הרשימה: הרשימה הערבית המאוחדת
| --- | --- |
רשימת רע"מ
  מנסור עבאס  מאזן גנאים  וליד טאהא  סעיד אלח'רומי  אימאן ח'טיב-יאסין  עלא אלדין ג'בארין 
ב-27 בינואר הודיעה רע"מ כי תרוץ בנפרד מהרשימה המשותפת ואף ביקשה להתפצל מהסיעה בכנסת. בראש המפלגה עומד חבר הכנסת מנסור עבאס. עבאס הוא המועמד הערבי היחיד לכנסת אשר אינו פוסל ישיבה תחת בנימין נתניהו.
היערכות המפלגות > רשימות שפרשו

הישראלים: ב-29 בדצמבר הקים רון חולדאי, ראש עיריית תל אביב–יפו, מפלגה חדשה בראשותו בשם "הישראלים". אליו הצטרפו מכחול לבן אבי ניסנקורן, כשותף להנהגת המפלגה, ועינב קאבלה. בהמשך הצטרפו למפלגה קרין נהון, קארן טל, עדי צברי ודן הראל. ב-31 בינואר 2021, הודיע ניסנקורן כי לא יתמודד בבחירות לכנסת ה-24. ב-4 בפברואר סמוך לתום המועד להגשת הרשימות, פרש חולדאי מהמרוץ. בטרם הודיע על פרישתו, הגיש ירון רגב רשימה לוועדת הבחירות בשם "הישראלים", ובכך נמנעה מחולדאי האפשרות להשתמש בשם זה.
תנופה: חבר הכנסת עפר שלח הודיע ב-24 בדצמבר על פרישה ממפלגת יש עתיד והקמת מפלגת "תנופה" יחד עם רועי כהן, נשיא ארגון העצמאים להב שמשמש גם כיו"ר מפלגת המדף "מפלגת העצמאים והעסקים בישראל". שלח הודיע כי הוא מעוניין בריצה משותפת עם "העבודה" ו"הישראלים". ב-4 בפברואר הכריז על פרישה מהחיים הפוליטיים ומהתמודדות לכנסת.
תל"ם: ב-9 בינואר, משה יעלון, יו"ר תל"ם, סיכם עם יאיר לפיד על היפרדות וריצה עצמאית. למפלגתו חברו יזהר שי מכחול לבן, חגי לוין וגונן בן יצחק. ב-1 בפברואר, החליט יו"ר המפלגה על פרישתו ופרישת מפלגתו מהבחירות הקרובות.
ותיקי ישראל: דני יתום הודיע על הקמת מפלגת "ותיקי ישראל". למפלגה הצטרפו השחקן נתן דטנר ושדרנית הרדיו פאר-לי שחר. ב-3 בפברואר פרש יתום מהמירוץ.
הבית היהודי: בעקבות הודעתו של רפי פרץ, שעמד בראש הבית היהודי, על פרישה מהחיים הפוליטיים, התקיימו בחירות מקדימות לראשות המפלגה, בהן ניצחה חגית משה את מנכ"ל המפלגה ניר אורבך, לאחר שמתמודד נוסף – איתי גרנק – פרש מההתמודדות בערב הבחירות והודיע על תמיכתו בחגית משה. הבחירות לשאר חברי הרשימה לכנסת התקיימו ב-26 בינואר בהשתתפות 7 מועמדים. מהם זכה במקום הראשון דוידי בן ציון, סגן ראש מועצה אזורית שומרון ואחריו יקותיאל (קותי) תנעמי, סגן ראש מועצה מקומית גדרה. המפלגה ניהלה מגעי ריצה משותפת עם האיחוד הלאומי – תקומה, ולאחר שאלה כשלו, הודיעה על פרישה ותמיכה מבחוץ בימינה והשאלה של האות ב' לשימושם בבחירות; בתמורה, קיבלו הבטחה למינוי נציג של הבית היהודי לתפקיד שר האמון על תחומי אחריות הנוגעים למגזר הדתי לאומי, זאת אם ימינה תהיה חברה בממשלה לאחר הבחירות.
דמוקרטית - חירות, שוויון וערבות הדדית: מפלגת פעילים במחאה נגד בנימין נתניהו. ב-25 בינואר התקיימו בחירות מקדימות בקרב חמשת אלפים מתפקדי המפלגה, ומהם 77% הצביעו בפועל. בראש הרשימה עמד עורך הדין ברק כהן. ב-16 בפברואר פרשה הרשימה, כדי למנוע בזבוז קולות ולעסוק ביצירת בית פוליטי לטווח הרחוק וכל מועמדיה התפטרו ממנה בהדרגה עד 18 במרץ.
מען (יחד) לעידן חדש: המפלגה התמודדה בעבר בשם המפלגה הדמוקרטית הערבית (מד"ע), התומכת בקידום שוויון אזרחי ברוח מגילת העצמאות. בראש המפלגה עומד עו"ד מוחמד דראושה – ראש תחום תכנון וחיים משותפים בגבעת חביבה ואחיינו של המייסד עבד אל-והאב דראושה. ב-16 במרץ, שבוע בלבד לפני הבחירות הודיעה המפלגה מהמירוץ והביעה תמיכה ברשימה המשותפת. בפועל רק 3 מהמועמדים לרשימה, בהם העומד בראשה, התפטרו ממנה והרשימה הופיעה בקלפי וקיבלה 253 קולות.
עצמנו עצמאים וליברלים: מפלגה שדגלה המרכזי הוא דאגה למגזר העצמאים. שמה הרשמי של המפלגה "שחר כלכלי חדש" והיא התמודדה בבחירות הקודמות בשם "עוצמה ליברלית – כלכלית בראשות גלעד אלפר" כשבבחירות אלו הוצב אלפר במקום השני. המפלגה פרשה מהמירוץ ב-18 במרץ והביעה תמיכה במפלגת כחול לבן. בפועל 2 מתוך 7 מהמועמדים לרשימה לא התפטרו ממנה והרשימה הופיעה בקלפי וזכתה ב-441 קולות.
היערכות המפלגות > פסילת רשימות ומועמדים

לוועדת הבחירות המרכזית הוגשו 4 בקשות לפסילת רשימה ושתי בקשות לפסילת מועמדים:
בקשות של הפיראטים לפסול את רשימת הליכוד ואת רשימת הציונות הדתית או לחלופין לבטל את ההסכם ביניהן, אך בקשות אלו נדחו על הסף על ידי השופט בהיעדר עילה מספקת.
בקשות של מפלגת עוצמה יהודית לפסול את רשימות רע"ם והרשימה המשותפת נידונו על ידי הוועדה ונדחו ברוב של 15 מול 3 ושני נמנעים.
שתי בקשות הוגשו לפסילה אישית של אבתיסאם מראענה, מועמדת רשימת מפלגת העבודה הישראלית, על ידי עוצמה יהודית ועל ידי קבוצה בראשות מעוזיה סגל. סגל, שלא היה מעוניין "לדור בכפיפה אחת" עם עוצמה יהודית ביקש לפצל את הדיון אך בקשתו נדחתה והוא משך את עתירתו. עתירת עוצמה יהודית נידונה בוועדה והתקבלה ברוב של 16 בעד, 15 נגד ו-2 נמנעים. ב-28 בפברואר החליט בית המשפט העליון ברוב של 8 שופטים להכשיר את מועמדותה של מראענה, כאשר השופט מינץ היה בעמדת המיעוט.
בנוסף, נפסלו מסיבות טכניות שלא פורטו 20 מועמדים: מועמדת מרשימת "רפא", מועמדת מרשימת "מפלגת הגוש התנ"כי", שלי אלקיים מרשימת מפלגת העבודה, 9 מועמדים מרשימת "עולם חדש", מועמד מרשימת "תקווה חדשה", שני מועמדים מרשימת רע"ם, שניים מרשימת "כבוד האדם" ושלושה מרשימת "מען (יחד) לעידן חדש".
ב-21 בפברואר, פסלה ועדת הבחירות את שם הרשימה "משפט צדק לרפורמה במערכת המשפט ולשחרור יגאל עמיר", והסירה ממנה את המילים "ולשחרור יגאל עמיר" בשל הפגיעה ב"תקנת הציבור". החלטה זהה לזו התקבלה גם במערכת הבחירות לכנסת ה-23.